Case ID: 1089040
Sentence 31: İş materiallarından görünür ki, Məhkum hökmün təsviri hissəsində qeyd edilən cinayət əməlini törətməsi, məhkumlar X19 və X5 ibtidai istintaq və məhkəmə istintaqı zamanı verdiyi ifadələri, Məhkum ibtidai istintaq zamanı verdiyi ifadələri, zərərçəkmiş şəxsin hüquqi varisi X10 və şahidlər X11, X16 və X3 ifadələri, həmçinin “Hadisə yerinə və meyitə baxış keçirilməsi haqqında” xx xxxx 2018-ci il tarixli protokol, meyitin məhkəmə-tibbi ekspertizası ilə bağlı Azərbaycan Respublikası Səhiyyə Nazirliyinin Məhkəmə-Tibbi Ekspertiza və Patoloji Anatomiya Elmi-Təcrübi və Tədris Birliyinin Yardımlı və Masallı rayon şöbələri tərəfindən tərtib edilmiş xx xxxxxxxx 2018-ci il tarixli 03 nömrəli ekspert rəyi, məhkəmə-tibbi bioloji ekspertizası ilə bağlı tərtib olunmuş xx xxxxxx 2018-ci il tarixli 824 nömrəli ekspert rəyi, məhkəmə-tibbi kriminalistik ekspertizası ilə bağlı tərtib olunmuş xx xxxxxx 2018-ci il tarixli 615 nömrəli ekspert rəyi, kompleks ambulator məhkəmə-psixiatrik və məhkəmə-psixoloji ekspertizası rəyləri və digər istintaq hərəkətlərinin aparılması haqqında protokolları və iş üzrə toplanmış digər sübutların məcmusu ilə tam sübuta yetirilmişdir.Azərbaycan Respublikası Ali Məhkəməsinin Plenumunun «Qəsdən adam öldürmə işləri üzrə məhkəmə təcrübəsi haqqında» xx xxxxxx 2002-ci il tarixli 03 nömrəli qərarının 3-cü bəndinə görə təqsirkarın niyyətinin məhz nəyə yönəlməsi məsələsi həll edilərkən işin bütün halları, o cümlədən, cinayətin üsulu, aləti, yetirilən bədən xəsarətlərinin sayı, xarakteri və lokalizasiyası (məsələn, həyat üçün mühüm orqana xəsarət yetirilməsi), həmçinin təqsirkarın və zərərçəkmiş şəxsin hadisədən əvvəlki qarşılıqlı münasibətləri, təqsirkarın hadisədən sonrakı hərəkətləri nəzərə alınmalıdır.